Αφήγηση – Story telling   
H αφήγηση είναι ταυτόχρονα ερμηνεία και αυτοσχεδιασμός.

Γίνεσαι ταυτόχρονα ερμηνευτής, συγγραφέας, περφόρμερ, σκηνοθέτης και κριτής της ιστορίας.

Το πιο σημαντικό κομμάτι στο να πεις μια ιστορία που σου αρέσει είναι να την κάνεις δικιά σου. Να φτιάξεις την δική σου εκδοχή.

**Μέρος Α΄- Προετοιμασία**

Τί κάνουν οι πιο πολλοί αφηγητές:

* Όταν βρεις την ιστορία διάβασέ την πολλές φορές και μετά άφησέ την
* Σκέψου την ιστορία. Τι συμβαίνει, με πολύ απλό τρόπο.
* Προσπάθησε να την πεις δυνατά μονότονα. Λέγε ουσιαστικά και ρήματα. Πολύ λιγότερο αντωνυμίες και επίθετα και κυρίως έχε στο νου σου το «τί έγινε μετά;».
* Μετά πηγαίνεις πίσω στο κείμενο γιατί μπορεί να είναι κάποια πράγματα που δεν είναι τόσο ξεκάθαρα.
* Άφησε κάτω το βιβλίο και περπάτα στο δωμάτιο λέγοντας την ιστορία δυνατά και εστιάζοντας στο τί συμβαίνει και πώς
* Ρίξε μια τελευταία ματιά στο βιβλίο και μετά άφησέ το.
* Κάθησε. Υπάρχει μια εικόνα στο βιβλίο που ίσως έχεις κρατήσει πολύ καθαρά στο μυαλό σου. Αναγνώρισέ τη. Μπορεί να είναι περίεργο αλλά δεν πειράζει. Μην αναλύεις το γιατί σε προσελκύει αυτή η εικόνα.
* Είναι η δίοδός σου προς τον κόσμο της εικόνας στην ιστορία σου. Με το μυαλό σου εξερεύνησε την εικόνα σου.
* Εστίασε σε λεπτομέρειες, στη σκηνή, στα χρώματα, στο φως στα κοστούμια, στο **backround.** Σαν να σκηνοθετείς το δικό σου φιλμ.
* Όσο περισσότερες λεπτομέρειες βάλεις τόσο πιο ξεκάθαρη θα είναι η ιστορία για σένα.
* Η οπτικοποίηση είναι το μυστικό της αφήγησης. Όταν αφηγείσαι είναι σαν ένα φιλμ να περνά από τη φαντασία σου και περιγράφεις ό,τι βλέπεις στους άλλους.
* Όσο πιο καθαρά βλέπεις την ιστορία σου τόσο πιο ξεκάθαρη θα είναι και για τα παιδιά που την ακούν. Ακόμα και αν οι δικές τους εικόνες διαφέρουν από αυτές που έχεις στο μυαλό σου.
* Δεν χρειάζεται να περιγράψεις με λεπτομέρεια όλες τις εικόνες που είχες στο μυαλό σου αλλά θα είναι χρήσιμο να το κάνεις αν σου ζητηθεί.
* Διάλεξε τώρα κάποια ακόμη σημεία, καμπής στην ιστορία και οπτικοποίησέ τα.

**Μέρος Β΄- Αφήγηση**   
Μετά περπάτα και λέγε την ιστορία σου υποθετικά σε όποιον νομίζεις.

Τώρα είσαι έτοιμη να ξεκινήσεις γιατί η αλήθεια είναι ότι ο μόνος τρόπος να μάθεις να αφηγείσαι είναι να το κάνεις. Εδώ έρχονται οι συνεργάτες και οι φίλοι.

Ο πιο σημαντικός φόβος όταν αφηγείσαι μια ιστορία είναι να την ξεχάσεις. Πολύ απλά πες σε κάποιον την ιστορία σου. Ή καλύτερα πες του για την ιστορία σου.

«Βρήκα αυτή την ιστορία και…..» Βρήκα ενδιαφέρον πρόκειται για….Πώς σου φαίνεται;

* Μπορείς να πεις την ιστορία σου σε ένα δύο ακόμα ανθρώπους
* Και μετά την λες κανονικά. Αυτή είναι η κύρια δουλειά που έχεις . Τώρα ξέρεις ακριβώς τι έχει γίνει. Θα δουλέψει.
* Ξανάπες τη.

Οι 5-6 πρώτες φορές που λες μια ιστορία είναι πραγματικά εντυπωσιακές. Ενθουσιάζεσαι προσθέτεις πράγματα, όλες οι σκηνές και οι χαρακτήρες φανερώνονται. Όταν έχεις πει πολλές φορές την ιστορία αποκτά μια δική της δυναμική

*Ben Haggarty*  
Reproduced with permission from Ben Haggarty.

From a Conference Pack for

‘the Traditional Storytelling in Education Conference’.

Organised in London by The Crick Crack Club in October 1994